CELEX: 32004D0459
Language: fi
Date: 2004-04-29 00:00:00
Title: 2004/459/EY:Komission päätös, tehty 29 päivänä huhtikuuta 2004, siirtymätoimenpiteestä tiettyjen maitoalan laitosten tukemiseksi Unkarissa  (tiedoksiannettu numerolla K(2004) 1711) (ETA:n kannalta merkityksellinen teksti)

30.4.2004            FI          Euroopan unionin virallinen lehti                  L 156/69
                                      KOMISSION PÄÄTÖS,
                                tehty 29 päivänä huhtikuuta 2004,
        siirtymätoimenpiteestä tiettyjen maitoalan laitosten tukemiseksi Unkarissa
                            (tiedoksiannettu numerolla K(2004) 1711)
                           (ETA:n kannalta merkityksellinen teksti)
                                          (2004/459/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymissopimuksen30 ja erityisesti sen 2 artiklan 3 kohdan,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymisasiakirjan31 ja erityisesti sen 42 artiklan,
sekä katsoo seuraavaa:
(1)     Unkarissa kahdellakymmenelläyhdellä maidonjalostuslaitoksella on vaikeuksia täyttää
        1 päivään toukokuuta 2004 mennessä raakamaidon, lämpökäsitellyn maidon ja
        maitopohjaisten tuotteiden tuotantoa ja markkinoille saattamista koskevista
        terveyssäännöistä 16 päivänä kesäkuuta 1992 annetun neuvoston direktiivin
        92/46/ETY32 liitteessä B asetetut rakenteelliset vaatimukset.
(2)     Nämä kaksikymmentäyksi laitosta tarvitsevat sen vuoksi aikaa saattaakseen
        päätökseen direktiivin 92/46/ETY mukaisten rakenteellisten vaatimusten täyttämiseksi
        tarvittavat uudistukset.
(3)     Nämä kaksikymmentäyksi laitosta, jotka ovat tällä hetkellä uudistusten edistyneessä
        vaiheessa, ovat antaneet luotettavat takeet siitä, että niillä on tarvittavat varat jäljellä
        olevien puutteiden korjaamiseen kohtuullisen ajan kuluessa, ja ne ovat saaneet
        Unkarin eläinten terveydestä ja elintarvikkeiden valvonnasta vastaavalta osastolta
        puoltavan lausunnon uudistustöidensä loppuun saattamista varten.
(4)     Kunkin laitoksen puutteita koskevat yksityiskohtaiset tiedot ovat Unkarin osalta
        saatavissa.
30
        EUVL L 236, 23.9.2003, s. 17.
31
        EUVL L 236, 23.9.2003, s. 33.
32
        EYVL L 268, 14.9.1992, s. 1. Direktiivi sellaisena kuin se on muutettuna asetuksella (EY)
        N:o 806/2003.
 ---pagebreak---     30.4.2004            FI        Euroopan unionin virallinen lehti                 L 156/70
(5)     Poikkeuksellisena siirtymätoimenpiteenä, Unkarin pyynnöstä, on perusteltua myöntää
        näille kahdellekymmenelleyhdelle laitokselle siirtymäaika, jotta helpotetaan maan
        siirtymistä nykyisestä järjestelmästä yhteisön eläinlääkintälainsäädännön mukaiseen
        järjestelmään.
(6)     Koska tämä siirtymätoimenpide, josta ei ole sovittu laajentumisneuvottelujen
        yhteydessä, on luonteeltaan poikkeuksellinen, tämän päätöksen hyväksymisen jälkeen
        ei pitäisi hyväksyä muita Unkarin esittämiä pyyntöjä siirtymätoimenpiteistä, jotka
        koskevat maitoa ja maitotuotteita tuottavien laitosten rakenteellisia vaatimuksia.
(7)     Uudistusten edistyneen vaiheen ja siirtymätoimenpiteen poikkeuksellisen luonteen
        vuoksi siirtymäajan tulisi olla enintään 12 kuukauden pituinen eikä sitä tulisi jatkaa
        kyseisen päivämäärän jälkeen.
(8)     On aiheellista soveltaa tämän päätöksen soveltamisalan kattamiin, siirtymäajan piiriin
        kuuluviin laitoksiin samoja sääntöjä, joita sovelletaan tuotteisiin, jotka ovat peräisin
        laitoksista, joille on myönnetty rakenteellisia vaatimuksia koskeva siirtymäaika
        liittymisasiakirjan asianmukaisissa liitteissä määrättyä menettelyä noudattaen.
(9)     Tässä päätöksessä säädetyt toimenpiteet ovat elintarvikeketjua ja eläinten terveyttä
        käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
                                              1 artikla
1.        Direktiivin 92/46/ETY liitteessä B asetettuja rakenteellisia vaatimuksia ei sovelleta
          tämän päätöksen liitteessä lueteltuihin Unkarissa sijaitseviin laitoksiin ennen
          kyseisen laitoksen kohdalla mainittua päivämäärää, jollei 2 kohdassa säädetyistä
          edellytyksistä muuta johdu.
2.        Edellä 1 kohdassa tarkoitetuista laitoksista peräisin oleviin tuotteisiin sovelletaan
          seuraavia sääntöjä:
          –     niin kauan kuin tämän päätöksen liitteessä lueteltuihin laitoksiin sovelletaan
                1 kohdan säännöksiä, kyseisistä laitoksista peräisin olevia tuotteita saa saattaa
                ainoastaan kotimarkkinoille tai käyttää jatkojalostukseen samassa laitoksessa
                kaupan pitämisen ajankohdasta riippumatta,
          –     niissä on oltava erityinen terveysmerkintä.
                                              2 artikla
Tätä päätöstä sovelletaan edellyttäen, että Tšekin, Viron, Kyproksen, Latvian, Liettuan,
Unkarin, Maltan, Puolan, Slovenian ja Slovakian liittymissopimus tulee voimaan, ja tällöin
liittymissopimuksen voimaantulopäivästä.
 ---pagebreak---   30.4.2004           FI        Euroopan unionin virallinen lehti L 156/71
                                           3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2004.
                                             Komission puolesta
                                             David BYRNE
                                             Komission jäsen
 ---pagebreak---     30.4.2004             FI            Euroopan unionin virallinen lehti                L 156/72
                                                  LIITE
 Siirtymäajan piiriin kuuluvat maitoalan laitokset
       Eläinlää-                                                 Ala: maito             Vaatimuksien
      kinnällinen                                            Laitosten toimiala
                       Laitoksen nimi ja osoite                                         noudattamisen
     hyväksymis-
        numero                                         Maito ja maitopohjaiset tuotteet  päivämäärä
                  Cheesio Kft., Véménd, Baranya
1.      01501                                                        x                    30.4.2005
                  Cosinus Gamma Kft. Sajtüzem,
2.      02502                                                        x                    30.4.2005
                  Kunszentmiklós, Bács
                  Tejfeldolgozó és Sajtkészítő
3.      03503                                                        x                    30.4.2005
                  Üzem, Gyomaendrőd, Békés
                  Abaújtej Közös Vállalat
4.      04504                                                        x                    30.4.2005
                  tejüzeme, Forró, Borsod
                  BOPPE Kft., Hódmezővásárhely
5.      05505                                                        x                    30.4.2005
                  Csongrád
                  Ujfalusi Mihály Bio-kecsketej
6.      05506                                                        x                    30.4.2005
                  üzem, Csongràd
                  Győzelem Mgsz. Sajtüzem,
7.      06507                                                        x                    30.4.2005
                  Lajoskomárom, Fejér
                  Tejmix Kft., Kápolnásnyék-
8.      06508                                                        x                    30.4.2005
                  Pettend, Fejér
                  Egertej kft., Eger, Heves
9.      09509                                                        x                    30.4.2005
                  Naszálytej Rt., Vác, Pest
10.     12510                                                        x                    30.4.2005
                  Dabastej kft., Dabas, Pest
11.     12511                                                        x                    30.4.2005
                  Csipkó Istvánné tejüzeme, Pest
12.     12512                                                        x                    30.4.2005
                  Drávatej kft., Barcs, Somogy
13.     13513                                                        x                    30.4.2005
                  Tiszatej Kft., Rakamaz,
14.     14514                                                        x                    30.4.2005
                  Szabolcs
                  Farmtej Kft., Kemecse, Szabolcs
15.     14515                                                        x                    30.4.2005
                  Jásztej Rt., Jászapáti, Jász
16.     15516                                                        x                    30.4.2005
                  Kuntej Rt., Tiszafüred, Jász
17.     15517                                                        x                    30.4.2005
                  Dámtej Kft., Tamási, Tolna
18.     16518                                                        x                    30.4.2005
                  Tejfeldolgozó és Kereskedelmi
19.     17519                                                        x                    30.4.2005
                  Kft., Körmend, Vas
20.     18520     Gici sajt kft., Gic, Veszprém                      x                    30.4.2005
                  Soma’s Trade Kft., Budapest
21.     20521                                                        x                    30.4.2005